**ঋত্বিকা সেন** একজন ভারতীয় বাঙালি চলচ্চিত্র অভিনেত্রী। ২০১২ সালে ১০০% লাভ চলচ্চিত্রের মধ্য দিয়ে বাংলা চলচ্চিত্র জগতে আত্মপ্রকাশ করেন।২০১৪ সালে রাজ চক্রবর্তী পরিচালিত বরবাদ চলচ্চিত্রে বনি সেনগুপ্তের বিপরীতে অভিনয় করে সকলের নজরে আসেন ও চলচ্চিত্রটি ব্যবসায়ীক ভাবে সফল হয়। এর পর তিনি ২০১৫ সালে আরশিনগর চলচ্চিত্রে অভিনয় করেন। তিনি "কলকাতা টাইমস" দ্বারা তৈরি "সর্বাধিক কাঙ্ক্ষিত নারী ২০১৫"-এর তালিকায় ছিলেন। অভিনয়ের পাশাপাশি তিনি গানও গেয়ে থাকেন।

প্রথম জীবন
----------

১৯৯৭ সালের ৫ ডিসেম্বর কলকাতায় তার জন্ম। তিনি কলকাতার একটি কনভেন্ট স্কুলে অষ্টম শ্রেণী পর্যন্ত পড়াশোনা করেন। এরপর তিনি ইন্দিরা গান্ধি মেমোরিয়াল স্কুলে ভর্তি হন। তিনি বেহালার একটি বেসরকারি কলেজে বিবিএ পড়ছেন।

কর্মজীবন
--------

২০১০ সালে রবি কিনাগীর ‘ওয়ান্টেড (২০১০-এর চলচ্চিত্র)’ এ তিনি শিশুশিল্পী হিসেবে অভিনয় করেন। দ্বিতীয় শ্রেণিতে পড়ার সময় ২০০৯ সালে তিনি স্টার জলসার বউ কথা কও ধারাবাহিকে মিলি চরিত্রে অভিনয় করে জনপ্রিয় হন । ২০১২ সালে '১০০% লাভ' চলচ্চিত্রের ঋত্বিকা সেন চলচ্চিত্রশিল্পে যাত্রা শুরু করেন। এই চলচ্চিত্রে তিনি জিত এবং কোয়েল মল্লিকের সাথে একটি শিশু অভিনেত্রী হিসাবে অভিনয় করেছিলেন। একই বছরে দেব ও পূজা বসের সঙ্গে 'চ্যালেঞ্জ ২' চলচ্চিত্রে ঋত্বিকা উপস্থিত ছিলেন। ২০১৪ সালে রাজ চক্রবর্তী পরিচালিত চলচ্চিত্র 'বরবাদ' চলচ্চিত্রে তিনি মূল ভূমিকায় অভিনয় করেন। একই বছরে, ঋতিকা অভিনীত 'মাসুম' চলচ্চিত্র মুক্তি পায় প্রেক্ষাগৃহে।

২০১৫ সালের পর, তিনি দেবের সাথে 'আর্শিনগর' চলচ্চিত্রে ক্যারিয়ারের সাফল্য অর্জন করেন। সিনেমা বক্স অফিসে হিট ছিল এবং অভিনেত্রী সমালোচকদের এবং দর্শকদের কাছ থেকে ইতিবাচক প্রচার পেয়েছিলেন। তিনি বাংলাদেশী চলচ্চিত্র 'গদ্দার' তে অভিনয় করবেন যা বাংলাদেশ ও ভারতের যৌথ উদ্যোগী নির্মিত চলচ্চিত্র।এরপর অনেক বাণিজ্যিক সিনেমায় অভিনয় করেন তিনি। তার সর্বশেষ মুক্তি প্রাপ্ত সিনেমা ‘মিস কল’ । এছাড়া দক্ষিণ ভারতের মালয়ালম, তামিল সিনেমায় তিনি অভিনয় করছেন। 

সিনেমায় অভিনয়ের পূর্বে তিনি সম্প্রতি তিনি জুবিন গাৰ্গ এর গাওয়া একটি মিউজিক ভিডিওতে সম্রাট মুখোপাধ্যায়ের সাথে অভিনয় করেছেন।

চলচ্চিত্র তালিকা
----------------

| বছর | চলচ্চিত্র | পরিচালক | প্রযোজক | সহ-অভিনেতা | ভাষা |
| --- | --- | --- | --- | --- | --- |
| ২০১০ | ওয়ান্টেড (২০১০-এর চলচ্চিত্র) | রবি কিনাগী | এসকে মুভিজ | জিৎ, শ্রাবন্তী চট্টোপাধ্যায় | বাংলা ভাষা |
| ২০১২ | *১০০% লাভ* | রবি কিনাগী | শ্রী ভেঙ্কটেশ ফিল্মস ও সুরিন্দর ফিল্মস | জিৎ, কোয়েল মল্লিক | বাংলা |
| ২০১২ | *চ্যালেঞ্জ ২* | রাজা চন্দ | শ্রী ভেঙ্কটেশ ফিল্মস | দেব,পূজা বসু | বাংলা |
| ২০১৪ | *বরবাদ* | রাজ চক্রবর্তী | শ্রী ভেঙ্কটেশ ফিল্মস | বনি সেনগুপ্ত | বাংলা |
| ২০১৫ | *আরশিনগর* | অপর্ণা সেন | শ্রী ভেঙ্কটেশ ফিল্মস | দেব | বাংলা |
| ২০১৮ | *রাজা রানী রাজী* | রাজীব কুমার বিশ্বাস | শ্রী ভেঙ্কটেশ ফিল্মস | বনি সেনগুপ্ত | বাংলা |
| *বাঘ বন্দি খেলা* | হরনাথ চক্রবর্তী | সুরিন্দর ফিল্মস এবং জলসা মুভিস | প্রসেনজিত, সোহম, জিত | বাংলা |
| ২০১৯ | *শাহজাহান রিজেন্সি* | সৃজিত মুখোপাধ্যায় | এস ভি এফ এন্টারটেনমেন্ট | আবির,পরমব্রত | বাংলা |
| ভুতচক্র প্রাইভেট লিমিটেড | হরনাথ চক্রবর্তী | সুরিন্দর ফিল্মস | সোহম,বনি সেনগুপ্ত | বাংলা |

তথ্যসূত্র
---------

1. ↑  "Presenting, Calcutta Times Most Desirable Women 2015 - Times of India"। *The Times of India*। এপ্রিল ২০১৬। সংগ্রহের তারিখ ১৭ সেপ্টেম্বর ২০১৬।
2. ↑  আনন্দ, ওয়েব ডেস্ক, এবিপি (২০২১-০৮-০৬)। "সাহসী দৃশ্যে অভিনয় করতে হবে শুনে ওয়েব সিরিজের অফার ছেড়েছি: ঋত্বিকা"। *bengali.abplive.com* (ইংরেজি ভাষায়)। সংগ্রহের তারিখ ২০২১-০৮-১৪।
3. 1 2 3  সংবাদদাতা, নিজস্ব। "Rittika Sen: 'বরবাদ', 'আরশি নগর'-এর ঋত্বিকা কী করছেন এখন? খোঁজ নিল আনন্দবাজার অনলাইন"। *www.anandabazar.com*। সংগ্রহের তারিখ ২০২১-০৮-১৪।
4. ↑  ভট্টাচার্য্য, তোর্ষা (২০২১-০৫-২৩)। "Rittika Sen Pics: অভিনয়ের জন্য স্কুল ছাড়তে বাধ্য ঋত্বিকা শিকার হয়েছিলেন অবসাদের!"। *bengali.abplive.com* (ইংরেজি ভাষায়)। সংগ্রহের তারিখ ২০২১-০৮-১৪।
5. ↑  "মেয়ে এখন বউ! ১২ বছরে বদলে গেল সম্রাট-ঋত্বিকার সম্পর্কের সমীকরণ"। *Hindustantimes Bangla*। ২০২১-০৮-১৩। সংগ্রহের তারিখ ২০২১-০৮-১৪।

*

বহিঃসংযোগ
---------

* ইন্টারনেট মুভি ডেটাবেজে ঋত্বিকা সেন উইকিউপাত্তে এটি সম্পাদনা করুন (ইংরেজি)
* ইন্সটাগ্রামে ঋত্বিকা সেন
* টুইটারে ঋত্বিকা সেন